CELEX: 32007R0935
Language: sl
Date: 2007-08-06 00:00:00
Title: Uredba Komisije (ES) št. 935/2007 z dne 6. avgusta 2007 o določitvi višine pomoči za skladiščenje nepredelanih rozin in nepredelanih suhih fig za tržno leto 2006/2007

7.8.2007   
            
            
               SL
            
            
               Uradni list Evropske unije
            
            
               L 206/3
            
         
      UREDBA KOMISIJE (ES) št. 935/2007
   z dne 6. avgusta 2007
   o določitvi višine pomoči za skladiščenje nepredelanih rozin in nepredelanih suhih fig za tržno leto 2006/2007
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1) in zlasti člena 9(8) Uredbe,
   ob upoštevanju naslednjega:
   
               (1)
            
            
               Člen 9(4) Uredbe (ES) št. 2201/96 določa, da se agencijam za skladiščenje za obdobje dejanskega skladiščenja dodeli pomoč za količine sultanin, korint in suhih fig, ki so jih kupili.
            
         
               (2)
            
            
               Treba je določiti pomoč za skladiščenje za nepredelane rozine in nepredelane suhe fige za tržno leto 2006/2007 v skladu s členom 7 Uredbe Komisije (ES) št. 1622/1999 z dne 23. julija 1999 o določitvi podrobnih pravil za uporabo Uredbe Sveta (ES) št. 2201/96 glede programa za skladiščenje nepredelanih rozin in nepredelanih suhih fig (2).
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za proizvode, predelane iz sadja in zelenjave –
            
         SPREJELA NASLEDNJO UREDBO:
   Člen 1
   Za tržno leto 2006/2007 je višina pomoči za skladiščenje iz člena 9(4) Uredbe (ES) št. 2201/96:
   
               (a)
            
            
               za rozine:
               
                           (i)
                        
                        
                           0,1257 EUR na dan in na tono neto teže do 29. februarja 2008;
                        
                     
                           (ii)
                        
                        
                           0,0997 EUR na dan in na tono neto teže od 1. marca 2008;
                        
                     
         
               (b)
            
            
               za suhe fige 0,1083 EUR na dan in na tono neto teže.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. avgusta 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 29. Uredba, kakor je bila nazadnje spremenjena z Aktom o pogojih pristopa Republike Bolgarije in Romunije in prilagoditvah pogodb, na katerih temelji Evropska unija (UL L 157, 21.6.2005, str. 203).
   
      (2)  UL L 192, 24.7.1999, str. 33. Uredba, kakor je bila spremenjena z Uredbo (ES) št. 1051/2005 (UL L 173, 6.7.2005, str. 5).